
2013 M. LIETUVA PIRMININKAUS ES TARYBAI

2013 m. birželio 12 d. pranešimas VIR

VVSK pritarė Vyriausiosios rinkimų komisijos pirmininko 2012 metų ataskaitai

Šiandien, birželio 12 d., Valstybės valdymo ir savivaldybių komitetas išklausė Vyriausiosios rinkimų komisijos pirmininko Zenono Vaigausko 2012 m. ataskaitą ir teiks Seimui nutarimo projektą dėl pritarimo ataskaitai.


Taip pat Komitetas iš esmės pritarė Krašto apsaugos sistemos organizavimo ir karo tarnybos įstatymo 36 straipsnio pakeitimo įstatymo projektui (Nr. XIIP-371), siūlydamas pagrindiniam komitetui jį tobulinti atsižvelgiant į Seimo kanceliarijos Teisės departamento, Europos teisės departamento prie Teisingumo ministerijos ir Vyriausybės išvadas, kurioms komitetas pritarė. Šiomis pataisomis siekiama uždrausti profesinės karo tarnybos kariams dirbti kitą darbą (išskyrus pedagoginę ar kūrybinę veiklą), teikti komercinio pobūdžio paslaugas ir gauti už tai atlygį.
Parengė Valstybės valdymo ir savivaldybių komiteto biuro padėjėja  
Genovaitė Jasaitienė (tel. (8 5) 239 6806, el. p. gejasa@lrs.lt)
	____________________________________________________________________________________________________

Cituojant Seimo kanceliarijos Komunikacijos departamento Ryšių su visuomene skyriaus pranešimus, prašom nurodyti šaltinį.





